**VYHLÁSENIE O SPRACÚVANÍ OSOBNÝCH ÚDAJOV**

v súlade s Nariadením Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (ďalej len „**GDPR**“) a v súlade so zákonom č. 18/2018 Z. z. o ochrane osobných údajov a o zmene a doplnení niektorých zákonov v platnom znení (ďalej len „**Zákon**“)

**Kandidát na pozíciu člena Európskeho dvora audítorov v Luxembursku:**

**Meno a priezvisko:** .......................................................................................

**Dátum narodenia:** ........................................................................................

(ďalej len „**kandidát na člena EDA**“ a zároveň ako „**dotknutá osoba**“)

**týmto ako dotknutá osoba** **čestne vyhlasujem, že** **som si vedomý/á toho, že**

**prevádzkovateľ:** Úrad vlády Slovenskej republiky, so sídlom Námestie slobody 1, 813 70 Bratislava, Slovenská republika, IČO: 00 151 513 (ďalej len „**prevádzkovateľ**“)

**za účelom:** zabezpečenia výberu kandidátov v súlade so Spôsobom výberu kandidátov na člena Európskeho dvora audítorov v Luxembursku a Rokovacím poriadkom komisie na výber kandidátov na pozíciu člena Európskeho dvora audítorov v Luxembursku a príslušných právnych predpisov;

* bude spracúvať moje osobné údaje v rozsahu:
1. štruktúrovaný životopis v anglickom jazyku vo forme EUROPASS, ktorý musí obsahovať minimálne všetky doterajšie zamestnania, pozície a členstvá v orgánoch obchodných spoločností, organizácií, hnutí, či spolkov,
2. zdôvodnenie kandidatúry na pozíciu člena Európskeho dvora audítorov v Luxembursku v anglickom jazyku v rozsahu jednej normostrany textu, vlastnoručne podpísané,
3. čestné vyhlásenie obsahujúce vyhlásenia o štátnom občianstve Slovenskej republiky, spôsobilosti na právne úkony a pravdivosti všetkých uvedených údajov,
4. údaje potrebné na vyžiadanie výpisu z registra trestov podľa § 13 ods. 5 zákona č. 187/2021 Z. z. o ochrane hospodárskej súťaže a o zmene a doplnení niektorých zákonov, v spojení s § 10 ods. 4 písm. a) zákona č. 330/2007 Z. z. o registri trestov a o zmene a doplnení niektorých zákonov v znení neskorších predpisov, a to uvedené na osobitnom dokumente ako súčasť dokladov priložených k prihláške kandidáta,
5. úradne overená fotokópia diplomu preukazujúceho vysokoškolské vzdelanie najmenej druhého stupňa,
6. čestné vyhlásenie o ovládaní anglického jazyka alebo úradne overená fotokópia jazykového certifikátu z anglického jazyka alebo úradne overená fotokópia vysvedčenia alebo diplomu príslušného vzdelávacieho zariadenia alebo úradne overená fotokópia dokladu o štúdiu v zahraničí, osvedčujúca ovládanie anglického jazyka na požadovanej úrovni - požadovanou úrovňou na ovládanie anglického jazyka sa rozumie úroveň C1,
7. potvrdenie alebo referencie preukazujúce minimálne sedemročnú prax v oblasti externého auditu alebo v nasledujúcich oblastiach – finančný audit, výkazníctvo, dohľad nad finančným trhom, rozpočtovanie prostriedkov Európskej únie,
8. súhlas kandidáta so zverejnením životopisu a dotazníka vypracovaného podľa vzoru zverejneného vo výzve a kandidatúrou na pozíciu člena Európskeho dvora audítorov v Luxembrusku,
9. vyhlásenie o spracúvaní osobných údajov vypracované podľa vzoru zverejneného vo výzve,
10. vypracovaný dotazník podľa určeného rozsahu,
11. zvukovo-obrazový záznam z verejného vypočutia kandidátov.
* zverejní na webovom sídle prevádzkovateľa:
1. zoznam odporúčaného kandidáta alebo kandidátov a hodnotiacich hárkov,
2. životopis kandidáta na člena Európskeho dvora audítorov,
3. dotazník kandidáta,
4. zvukovo-obrazový záznam z verejného vypočutia kandidáta.

**Právnym základom pre spracúvanie osobných údajov je:**

* **článok 6 ods. 1 písm. c) GDPR (§ 13 ods. 1 písm. c) Zákona) -** **spracúvanie osobných údajov je nevyhnutné na splnenie zákonnej povinnosti prevádzkovateľovi,** konkrétne v súlade so Spôsobom výberu kandidátov na pozíciu člena Európskeho dvora audítorov v Luxembursku a Rokovacím poriadkom komisie na výber kandidátov na pozíciu člena Európskeho dvora audítorov v Luxembursku.
* **podľa článku 6 ods.1 písm. e) GDPR (§ 13 ods. 1 písm. e) Zákona) -** **spracúvanie osobných údajov je nevyhnutné pri výkone verejnej moci zverenej prevádzkovateľovi,** konkrétne v súlade so Spôsobom výberu kandidátov na pozíciu člena Európskeho dvora audítorov v Luxembursku a Rokovacím poriadkom komisie na výber kandidátov na pozíciu člena Európskeho dvora audítorov v Luxembursku.

**Zákonné práva v zmysle platnej právnej úpravy:**

* **právo požadovať** od prevádzkovateľa **prístup k  osobným údajom** týkajúcich sa Vašej osoby **a potvrdenie o tom, či sa spracúvajú osobné údaje, ktoré sa Vás týkajú** (čl. 15 GDPR),

Máte právo na poskytnutie kópie osobných údajov, ktoré o Vás máme k dispozícii, ako aj na informácie o tom, ako Vaše osobné údaje používame.

* **právo na opravu** Vašich nesprávnych alebo neúplných osobných údajov (čl. 16 GDPR),

Prijímame primerané opatrenia, aby sme zabezpečili presnosť, úplnosť a aktuálnosť informácií, ktoré o Vás máme k dispozícii. Ak si myslíte, že údaje, ktorými disponujeme sú nepresné, neúplné alebo neaktuálne, prosím neváhajte nás požiadať, aby sme tieto informácie opravili, aktualizovali alebo doplnili.

* **právo na vymazanie** **(na zabudnutie)** Vašich osobných údajov, ak účel ich spracúvania skončil alebo je splnená niektorá z podmienok čl. 17 GDPR,

Máte právo nás požiadať o vymazanie Vašich osobných údajov, napríklad, ak osobné údaje, ktoré sme o Vás získali už viac nie sú potrebné na naplnenie pôvodného účelu spracúvania. Vaše právo je však potrebné posúdiť z pohľadu všetkých relevantných okolností. Napríklad môžeme mať určité právne a regulačné povinnosti, čo znamená, že nebudeme môcť Vašej žiadosti vyhovieť.

* **právo na obmedzenie** spracúvania osobných údajov, ak ide o prípady podľa čl. 18 GDPR,

Za určitých okolností ste oprávnený nás požiadať, aby sme prestali používať Vaše osobné údaje. Ide napríklad o prípady, keď si myslíte, že osobné údaje, ktoré o Vás máme môžu byť nepresné alebo keď si myslíte, že už Vaše osobné údaje nepotrebujeme využívať.

* **právo na prenosnosť** osobných údajov podľa čl. 20 GDPR,

Za určitých okolností máte právo požiadať nás o prenos osobných údajov, ktoré ste nám poskytli, na inú tretiu stranu podľa Vášho výberu. Právo na prenosnosť sa však týka len osobných údajov, ktoré sme od Vás získali na základe súhlasu alebo na základe zmluvy, ktorej ste jednou zo zmluvných strán.

* **právo namietať** spracúvanie osobných údajov, ak ide o prípady podľa čl. 21 GDPR,

Máte právo namietať voči spracúvaniu údajov, ktoré je založené na našich legitímnych oprávnených záujmoch. V prípade, ak nemáme presvedčivý legitímny oprávnený dôvod na spracúvanie a Vy podáte námietku, nebudeme Vaše osobné údaje ďalej spracúvať.

* **právo podať návrh na začatie konania o ochrane osobných údajov –** ak sadomnievate, že Vaše osobné údaje spracúvame nespravodlivo alebo nezákonne, môžete podať návrh dozornému orgánu Úradu na ochranu osobných údajov Slovenskej republiky, Hraničná 12, 820 07 Bratislava 27, Tel.: +421 /2/ 3231 3214; mail: statny.dozor@pdp.gov.sk, viac informácií nájdete na [www.dataprotection.gov.sk](http://www.dataprotection.gov.sk).
* **odvolať súhlas –** len v prípadoch, kedy Vaše osobné údaje spracúvame na základe Vášho súhlasu,máte právo tento súhlas kedykoľvek odvolať. Súhlas môžete odvolať u prevádzkovateľa alebo u zodpovednej osoby na kontaktných údajoch uvedených v záhlaví tohto dokumentu. Odvolanie súhlasu však nemá vplyv na zákonnosť spracúvania osobných údajov, ktoré sme na jeho základe o Vás spracúvali.

Rovnako vyhlasujem, že som si vedomý/á svojich práv, ktoré sú uvedené vyššie, a to v zmysle čl. 13 – 21 GDPR a potvrdzujem, že mi boli poskytnuté všetky informácie o právach a podmienkach spracúvania mojich osobných údajov podľa článku 13 GDPR.

V .........................................., dňa: ....................................... .........................................

 podpis

 dotknutej osoby